OBRAZAC IZVJEŠĆA O PROVEDENOM SAVJETOVANJU

|  |
| --- |
|  **IZVJEŠĆE O PROVEDENOM SAVJETOVANJU** **SA ZAINTERESIRANOM JAVNOŠĆU** |
| **Naziv akta/dokumenta za koji je provedeno savjetovanje:** | **STRATEGIJA RAZVOJA URBANOG PODRUČJA DUBROVNIK** |
| **Naziv tijela nadležnog za izradu nacrta / provedbu savjetovanja** | Grad DubrovnikUpravni odjel za europske fondove, regionalnu i međunarodnu suradnju |
| **Cilj i glavne teme savjetovanja** | Strategija predstavlja preduvjet za korištenje ITU mehanizma, tj. mehanizma integriranih teritorijalnih ulaganja. ITU mehanizam ima za cilj razvijati funkcije, infrastrukturu, usluge i sadržaje potrebne za stvaranje kvalitetnije poveznice gradskih i prigradskih prostora u urbanu cjelinu. Pritom se naglasak stavlja na integriranje razvoja funkcionalno povezanih administrativnih jedinica, integriranje razvoja projekata iz različitih sektora unutar urbanih područja, integriranje istih ili sličnih projekata na različitim lokacijama unutar urbanog područja i integriranje projekata iz više različitih fondova (tzv. blending). Cilj Strategije je utvrđivanje zajedničkih smjerova razvoja UP Dubrovnik, predlaganje zajedničkih pravaca djelovanja te olakšavanje provedbe zajedničkih projekata UP-a. Sukladno Zakonu o regionalnom razvoju Republike Hrvatske, Ministarstvo regionalnoga razvoja i fondova Europske unije donijelo je Smjernice za uspostavu urbanih područja i izradu strategija razvoja urbanih područja za financijsko razdoblje 2021.-2027., a čija je svrha pružiti upute urbanim područjima tijekom definiranja i uspostave urbanih područja, tijekom izrade strategija razvoja urbanih područja te njezinog praćenja, provedbe i vrednovanja. |
| **Objava dokumenta za savjetovanje** | Poveznica na objavljeno savjetovanje<https://www.dubrovnik.hr/vijesti/javno-savjetovanje---strategija-razvoja-urbanog-podrucja-dubrovnik-16438> |
| **Razdoblje provedbe savjetovanja** | Internetsko savjetovanje sa zainteresiranom javnošću provedeno je u razdoblju od 23. prosinca 2022.g. do 22. siječnja 2023.g. do 12:00 sati. |
| **Pregled osnovnih pokazatelja uključenosti savjetovanja s javnošću** | Tijekom gore navedenog perioda tj. unutar ostavljenog roka za dostavu prijedloga i mišljenja na nact dokumenta nije pristigao niti jedan prijedlog/mišljenje.Izvan perioda savjetovanja pristiglo je jedno mišljenje na koje tijelo za provedbu savjetovanja daje u nastavku odgovor. |
| **Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje** | Prikazano niže |
| **Troškovi provedenog savjetovanja** | Provedba internetskog savjetovanja nije iskazivala dodatne financijske troškove. |
| **Tko je i kada izradio izvješće o provedenom savjetovanju?** | Ime i prezime:Marko Miljanić | Datum:23.01.2023. |

1.

|  |
| --- |
| OBRAZAC ZA SUDJELOVANJE U SAVJETOVANJU S JAVNOŠĆU |
| **Naziv akta/dokumenta za koji se provodi savjetovanje:** Strategija razvoja Urbanog područja Dubrovnik |
| **Nositelj izrade akta/dokumenta:** Grad Dubrovnik, Upravni odjel za europske fondove, regionalnu i međunarodnu suradnju |
| **Početak savjetovanja:** 23. prosinca 2022. | **Završetak savjetovanja:** 22. siječnja 2023. |
| Podnositelj prijedloga i mišljenja (ime i prezime fizičke osobe, odnosno naziv pravne osobe za koju se podnosi prijedlog/mišljenje) | Vlaho Mozara |
| Interes, odnosno kategorija i brojnost korisnika koje predstavlja (građani, udruge, broj članova udruge, poduzetnici…) | Predstavničko tijelo JLS – svi stanovnici Općine Dubrovačko Primorje |
| Ime i prezime osobe koja je sastavila primjedbe ili osobe ovlaštene za zastupanje pravne osobe | Vlaho Mozara |
| Načelni prijedlozi i mišljenje na nacrt akta ili dokumenta | Načelno sam zadovoljan strategijom i hvala svima koji aktivno guraju strategiju! Sljedeći prijedlog se odnosi na Općinu Dubrovačko primorje. Mjera 2.4.2 izrada sustava nadzora javnih površina u iznosu 200.000 eura. Mjerom se planira postavljanje 100 kamera za nadzor javnih površina. Općina sada ima jednu mobilnu kameru koja se ne koristi jer JLS nema ni sredstva ni kapacitete za praćenje i postupanje. Sustav od 100 kamera za ovu JLS je neodrživ, JLS neće imati sredstva za održavanje tog sustava. Bilo kakav kvar ili unapređenje sustava biti će neprenostiv financijski udar za proračun JLS. Predlažem da se ova mjera zamijeni mjerom 2.3.3 modernizacija javne rasvjete ili 2.1.2 Izgradnja ceste u Banićima u poslovnoj zoni, u iznosu 200.000e. JLS od 1500 rasvjetnih tijela svega 10-ak % ima u štedljivoj LED izvedbi, a poslovna zona nakon 20ak godina od ustrojavanja ima zanemariv broj zakupaca. Financijski benefiti koje bi JLS ostvarila kroz uštede na javnoj rasvjeti ili ubrzanim razvojem poslovne zone mogli bi biti iskorišteni da JLS sama razvija vlastiti sustav nadzora na održivi način, kao i brojne druge benefite. Hvala! |
| Primjedbe na pojedine članke ili dijelove nacrta akta ili dokumenta |   |
| Datum dostavljanja prijedloga i mišljenja | 22. siječnja 2023. godine |
| **ODGOVOR:**Predložene mjere, odnosno projekti na koje se komentar referira dio su projekata koji se nalaze unutar Strategije razvoja Urbanog područja Dubrovnik i Akcijskog plana Strategije te se samim time predviđa njihova moguća provedba u razdoblju važenja SRUP-a. Ipak, za razliku od Izrade sustava nadzora javnih površina, čija je provedba predviđena u okviru RSO5.1 - Višenamjenska infrastruktura i javne površine (168 Fizička obnova i sigurnost javnih prostora), projektima Modernizacije javne rasvjete te Izgradnje ceste u Banićima u poslovnoj zoni nisu obuhvaćene prihvatljive aktivnosti čije je financiranje moguće ostvariti u okviru provedbe Integriranog teritorijalnog programa 2021.-2027., odnosno ITU mehanizma za gradove. Samim time nije moguća zamjena navedenih mjera, odnosno projekata, a da se pritom ostvari njihovo sufinanciranje kroz ITU mehanizam. Nastavno na navedeno, mjere iz nacrta SRUP-a koje se planiraju provoditi kroz ITU mehanizam moraju biti u skladu s prihvatljivim aktivnostima specifičnih ciljeva ITP-a kroz koje će se provoditi ITU mehanizam: * Prioritet 1. Industrijska tranzicija hrvatskih regija: specifični cilj RSO1.3. Jačanje održivog rasta i konkuretnosti MSP-ova i otvaranje radnih mjesta u njima, među ostalim i kroz produktivna ulaganja;
* Prioritet 2. Jačanje zelenog, čistog, pametnog i održivog gradskog prometa u okviru integiranog teritorijalnog ulaganja u gradovima: specifični cilj RSO2.8. Promicanje održive multimodalne gradske mobilnosti kao dijela prelaska na gospodarstvo s nultom neto stopom emisija ugljika;
* Prioritet 3. Razvoj urbanih područja kao pokretača regionalnog rasta i razvoja njihovih funkcionalnih područja te razvoj održivih i zelenih otoka: specifični cilj RS05.1. Poticanje integriranog i uključivog društvenog i gospodarskog razvoja, razvoja u području okoliša, kulture, prirodne baštine, održivog turizma i sigurnosti u urbanim područjima.
 |